ବଲାଙ୍ଗୀର ୦୪।୧୦ - ବଲାଙ୍ଗୀର କଣ୍ଟାବାଞ୍ଜି ପୋଲିସ ଅନ୍ତଃଜିଲ୍ଲା ମୋଟର ସାଇକେଲ ଲୁଟେରା ଗ୍ୟାଙ୍ଗର ୧୦ ଜଣ ସଦସ୍ୟଙ୍କୁ ଗିରଫ କରିଛି ।
ଗତ କିଛି ମାସ ରୁ କଣ୍ଟାବାଞ୍ଜି ଓ ଆଖ ପାଖ ଅଞ୍ଚଳରେ ମୋଟର ସାଇକେଲ ଚୋରି ଘଟଣା ବୃଦ୍ଧି ପାଇଥିଲା । ଭିଡ ଅଞ୍ଚଳରୁ ଏମାନେ ମଟର ସାଇକେଲ୍ ଚୋରି କରୁଥିଲେ ।
କଣ୍ଟାବାଞ୍ଜି ପୋଲିସ ଏନେଇ ଚୋରମାନଙ୍କୁ ଧରିବା ପାଇଁ ଉଦ୍ୟମ ଆରମ୍ଭ କରିଥିଲେ ।,ବଲାଙ୍ଗୀର ଏସପିଙ୍କ ତତ୍ତ୍ବାବଧାନରେ ଏକ ସ୍ବତନ୍ତ୍ର ଟିମ ବିଭିନ୍ନ ସ୍ଥାନରେ ଚଢ଼ାଉ କରି ୧୦ ଲୁଟେରାଙ୍କ ସହ ଜଣେ ସହଯୋଗୀଙ୍କୁ ଗିରଫ କରିବାରରେ ସଫଳ ହୋଇଛି ।
ଗିରଫ ମୋଟର ସାଇକେଲ ଚୋର ମାନଙ୍କ ଠାରୁ ୨୫ ଟି ମୋଟର ସାଇକେଲ ଜବତ କରାଯାଇଛି । ଏହି ଲୁଟେରାମାନଙ୍କ ନାମରେ ଆଗରୁ ଅନେକ ମାମଲା ରୁଜୁ ହୋଇଛି ।
